gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7642, del 23-10-2015 (2015/8541)

Informació pública de la modificació de la tarifa de subministrament domiciliari d'aigua a Petrés.
--------------------------------------------------------------------------------------------------

### Dades del document

Número de DOGV
:   7642

Data del DOGV
:   23-10-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/8541


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la modificació de la tarifa de subministrament domiciliari d'aigua a Petrés. [2015/8541]  
Resolució de data 29 de setembre de 2015, del director general de Comerç i Consum, per la qual s'aprova la modificació de la tarifa de subministrament domiciliari d'aigua a Petrés.  
  
Expedient 911.038/042015  
  
Tarifa que s'aprova:  
Quota de servei   
Calibre comptador de 13 mm 4,416 €/mes  
Calibre comptador de 15 mm 6,624 €/mes  
Calibre comptador de 20 mm 11,040 €/mes  
Calibre comptador de 25 mm 15,456 €/mes  
Calibre comptador de 30 mm 22,080 €/mes  
Calibre comptador de 40 mm 44,160 €/mes  
Calibre comptador de 50 mm 66,240 €/mes  
Calibre comptador de 65 mm 88,320 €/mes  
Calibre comptador de 80 mm 110,400 €/mes  
Calibre comptador de 100 mm 154,560 €/mes  
Calibre comptador de 125 mm 242,880 €/mes  
Boca d'incendi 9,813 €/mes  
   
Quota de consum   
1r Bloc fins 8 m³ / mes 0,579 €/m³  
2n Bloc de 8 a 15 m³ / mes 0,865 €/m³  
3r Bloc més de 15 m³ / mes 1,155 €/m³  
Municipal 0,579 €/m³  
   
Quota de conservació de comptador   
Calibre comptador de 13 mm 1,015 €/mes  
Calibre comptador de 15 mm 1,523 €/mes  
Calibre comptador de 20 mm 2,536 €/mes  
Calibre comptador de 25 mm 3,551 €/mes  
Calibre comptador de 30 mm 5,071 €/mes  
Calibre comptador de 40 mm 10,143 €/mes  
Calibre comptador de 50 mm 15,215 €/mes  
Calibre comptador de 65 mm 20,286 €/mes  
Calibre comptador de 80 mm 25,358 €/mes  
Calibre comptador de 100 mm 35,499 €/mes  
Calibre comptador de 125 mm 55,785 €/mes  
  
  
  
Sobre aquestes tarifes s'aplicarà l'IVA d'acord amb el que establix la Llei 37/1992, de 28 de desembre.  
Cosa que es fa pública per a general coneixement.  
  
València, 21 de octubre de 2015.- L'apoderat: Isidoro Solera Solera.
Diari Oficial de la Generalitat Valenciana


Sumari del DOGV 7484, del 12-03-2015 (2015/2116)

RESOLUCIÓ de 24 de febrer de 2015, de la Conselleria de Educació, Cultura i Esport, per la qual s'accepta la donació a favor de la Generalitat.
-----------------------------------------------------------------------------------------------------------------------------------------------

### Dades del document

Número de DOGV
:   7484

Data del DOGV
:   12-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2116


Data del document
:   24-02-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 24 de febrer de 2015, de la Conselleria de Educació, Cultura i Esport, per la qual s'accepta la donació a favor de la Generalitat. [2015/2116]  
Elia Sanjume ha tingut la generositat d'oferir a la Generalitat, de manera gratuïta, la donació d'un conjunt de documents que componen l'arxiu personal de Francisco Bonmatí i Codecido, son pare.  
D'acord amb l'informe emés pel tècnic competent, l'esmentada donació és de gran interés per a la Generalitat, ja que n'incrementa el patrimoni bibliogràfic.  
De conformitat amb l'article 43.5 de la Llei 14/2003, de 10 d'abril, de Patrimoni de la Generalitat, que establix que l'acceptació d'herències, llegats i donacions a favor de la Generalitat, quan es referisca a béns mobles que integren el patrimoni cultural valencià, correspon a la conselleria competent en matèria de cultura.  
Fent ús de les competències que s'assignen a la Conselleria d'Educació, Cultura i Esport per mitjà del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer  
Acceptar la donació d'Elia Sanjume, realitzada a favor de la Generalitat, d'un conjunt de documents que componen l'arxiu personal de Francisco Bonmatí i Codecido, son pare, les dades tècniques del qual es troben en l'expedient. El valor de l'esmentada donació es calcula en tres mil euros (3.000 €). La donació no du annexes condicions o càrregues que excedisquen el dit valor, tal com establix l'article 43.2 de la Llei 14/2003, de 10 d'abril, de Patrimoni de la Generalitat.  
  
Segon  
Esta resolució produirà efectes des de l'endemà de la notificació al donant, en el termes previstos en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 623 del Codi Civil.  
  
  
Tercer  
La present acceptació serà comunicada a la Conselleria d'Hisenda i Administració Pública.  
  
València, 24 de febrer de 2015.- La consellera d'Educació, Cultura i Esport: María José Catalá Verdet.
Diari Oficial de la Generalitat Valenciana


Sumari del DOGV 7674, del 09-12-2015 (2015/9361)

Notificació de la sentència dictada en el judici verbal número 984/2014.
------------------------------------------------------------------------

### Dades del document

Número de DOGV
:   7674

Data del DOGV
:   09-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9361


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el judici verbal número 984/2014. [2015/9361]  
Enrique Vallés Llorens, lletrat de l'Administració de Justícia del Jutjat de Primera Instància número 1 de Gandia, faig saber que se seguixen actuacions de judici verbal número 984/2014, a instàncies de Disvall, Sociedad Cooperativa Valenciana Limitada, contra Salvador Sebastiá Esteve, en què s'ha dictat la Sentència número 222/2015, de 25 de setembre de 2015, la dispositiva de la qual, literalment, és com segueix:  
  
«Estime la demanada interposada per Disvall, Sociedad Cooperativa Valenciana Limitada, i condemne el demandat, Salvador Sebastiá Esteve, a pagar a la demandant la quantitat de mil set-cents trenta euros amb setanta-nou cèntims (1.730,79 ?), més els interessos legals des de la data de presentació de la demanda, els quals s'incrementaran en dos punts des de la data d'aquesta sentència.  
Tot això amb expressa imposició de les costes processals a la part demandada.  
Contra aquesta sentència no es pot interposar recurs.»  
  
I atés que el demandat, Salvador Sebastiá Esteve, es troba en parador ignorat, estenc aquest edicte per a la notificació.  
  
Gandia, 13 de novembre de 2015.- El lletrat de l'Administració de Justícia: Enrique Vallés Llorens.
Diari Oficial de la Generalitat Valenciana


Sumari del DOGV 7557, del 26-06-2015 (2015/5772)

Informació pública de la pèrdua de la carta de pagament número 462011M430.
--------------------------------------------------------------------------

### Dades del document

Número de DOGV
:   7557

Data del DOGV
:   26-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5772


Organisme emissor
:   Conselleria d'Hisenda i Administració Pública

Tipus de document
:   Anunci

Informació pública de la pèrdua de la carta de pagament número 462011M430. [2015/5772]  
A causa de la pèrdua de l'original de les cartes de pagament de les fiances número 381047M498 per import de 7.500,00 euros, a nom de Safor Trucks SL, H94989018, a favor d'Infraestructures, Territori i Medi Ambiente.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
  
Fer pública la pèrdua de les cartes de pagament originals indicades i prevenir la persona en poder de la qual es troben que les presente en la tresoreria dels serveis territorials de la Conselleria d'Hisenda i Administració Pública a València. Les fiances es tornaran al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
  
València, 4 de juny de 2015.- La directora territorial, (per vacant) la secretària territorial: Amparo Clérigues Belloch.
Diari Oficial de la Generalitat Valenciana


Sumari del DOGV 7464, del 12-02-2015 (2015/1116)

DECRET 1/2015, de 27 de gener, del president de la Generalitat, pel qual es nomenen nous vocals de l'Alt Consell Consultiu en Investigació, Desenrotllament i Innovació de la Presidència de la Generalitat.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7464

Data del DOGV
:   12-02-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/1116


Data del document
:   27-01-2015

Organisme emissor
:   Presidència de la Generalitat

Tipus de document
:   Decret

Correcció d'errades

 Descriptors 

:   * Alt Consell Consultiu En Investigació, Desenvolupament i Innovació de la Presidència de la Generalitat

DECRET 1/2015, de 27 de gener, del president de la Generalitat, pel qual es nomenen nous vocals de l'Alt Consell Consultiu en Investigació, Desenrotllament i Innovació de la Presidència de la Generalitat. [2015/1116]  
El Decret 136/2006, de 29 de setembre, del Consell, pel qual es modifica el nom de l'Alt Consell Consultiu en Investigació i Desenrotllament de la Presidència de la Generalitat, que passa a denominar-se Alt Consell Consultiu en Investigació, Desenrotllament i Innovació de la Presidència de la Generalitat, i s'aprova el seu reglament, establix la prerrogativa del president de la Generalitat per al nomenament dels seus vocals científics.  
De conformitat amb allò que disposa l'article 2 del Reglament de l'Alt Consell Consultiu en Investigació, Desenrotllament i Innovació de la Presidència de la Generalitat (ACCI+D+i), aprovat pel Decret 136/2006, de 29 de setembre, del Consell, anteriorment esmentat, així com amb els articles 12 i 34.2 de la Llei 5/1983, de 30 de desembre, del Consell,   
  
  
DECRETE  
  
Article únic  
Nomenar vocals científics de l'Alt Consell Consultiu en Investigació, Desenrotllament i Innovació de la Presidència de la Generalitat les següents persones distingides amb els premis Rei Jaume I:  
  
- Ángel Rubio Secades, Premi Rei Jaume I 2014 d'Investigació Bàsica.  
- Enrique Sentana Ibáñez, Premi Rei Jaume I 2014 d'Economia.  
- Lina Badimón Maestro, Premi Rei Jaume I 2014 d'Investigació Mèdica.  
- José Vicente Tomás Claramonte, Premi Rei Jaume I 2014 a l'Emprenedor.  
- Antonio González Colás, Premi Rei Jaume I 2013 de Noves Tecnologies  
  
València, 27 de gener de 2015  
  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 7503, del 13-04-2015 (2015/3076)

Nomenament de funcionària de carrera.
-------------------------------------

### Dades del document

Número de DOGV
:   7503

Data del DOGV
:   13-04-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/3076


Data del document
:   31-03-2015

Organisme emissor
:   Ajuntament de la Pobla del Duc

Tipus de document
:   Anunci

Anàlisi jurídica

 Descriptors 

:   * Pobla del Duc, la
    * funcionari

Nomenament de funcionària de carrera. [2015/3076]  
Per la Resolució d'Alcaldia de data 31 de març de 2015, una vegada conclòs el procediment selectiu, s'ha efectuat el nomenament d'Eulogia Tavira Martínez, DNI 54655976-G, per a cobrir la plaça de funcionari de carrera, administrativa grup C1.  
Cosa que es fa pública als efectes de l'article 10.5 del Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de la Funció Pública Valenciana.  
  
La Pobla del Duc, 31 de març de 2015.- L'alcalde: Vicent Gomar Moscardó.
Diari Oficial de la Generalitat Valenciana


Sumari del DOGV 7460, del 06-02-2015 (2015/863)

Notificació de la sentència dictada en el procediment de guarda i custòdia número 136/2013.
-------------------------------------------------------------------------------------------

### Dades del document

Número de DOGV
:   7460

Data del DOGV
:   06-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/863


Organisme emissor
:   Jutjat de Violencia Sobre la Dona Número 1 d'Elx

Tipus de document
:   Edicte

Notificació de la sentència dictada en el procediment de guarda i custòdia número 136/2013. [2015/863]  
Família, guarda, custòdia o aliments de fill menor no matrimonial no consensuat 000136/2013-2  
De: Fátima Berrad.  
Procuradora: Eva López Lozano.  
Contra: Ali El Hachimi.  
Procurador/a: -  
Que en este jutjat se seguix procediment de mesures sobre guarda i custòdia i reclamació d'aliments número 136/2013, en el qual s'ha dictat la sentència que té la dispositiva, que literalment, és la següent:  
  
«Dispositiva  
Estime en part la demanda interposada per la procuradora dels tribunals Eva López Lozano, que actua en nom i representació de Fátima Berrad, contra Ali El Hachimi, acorde com a mesures civils definitives les següents:  
1r. La guarda i custòdia de la filla menor, R., és per a la mare, i és pàtria potestat exercida en exclusiva per la mare.  
2n. S'establix en concepte de pensió d'aliments a càrrec del pare amb la seua filla, la suma de 180 euros mensuals, quantitat esta revalorable anualment d'acord amb els índexs de l'índex de preus al consum o organisme que el substituïsca. Els gastos extraordinaris seran satisfets pels dos progenitors per mitat.  
3r. Se suspén el règim de visites del pare amb la seua filla menor, R., sense perjuí que en un futur es poguera instar un procediment adequat per a l'establiment d'este si canviaren les circumstàncies que concorren en el moment actual.  
Tot això sense fer expressa imposició a cap de les parts quant a les costes causades en esta instància.  
I una vegada siga ferma, lliureu el despatx corresponent al registre civil que corresponga perquè l'anoten al marge en la inscripció de matrimoni.  
Notifiqueu a les parts esta resolució, amb indicació que, en contra, es pot interposar un recurs d'apel·lació en el termini de 20 dies següents a la seua notificació, tot això per davant de l'Audiència Provincial d'Alacant.  
Així, esta la meua sentència, que s'inserirà en el llibre únic de sentències i actuacions definitives d'este jutjat, i es deixarà certificació literal en la causa, jutjant en primera instància, que pronuncie, mane i firme».  
  
Mitjançant este edicte i perquè valga de notificació en forma deguda al demandat, Ali El Hachimi, el qual es troba en parador desconegut, lliure este edicte perquè es publique en el tauler d'anuncis d'este jutjat, de la qual cosa en done fe.  
  
Elx, 20 de gener de 2015.- El secretari judicial: José Carlos Sánchez Alfonso.
Diari Oficial de la Generalitat Valenciana


Sumari del DOGV 7638, del 19-10-2015 (2015/8406)

DECRET 183/2015, de 16 d'octubre, del Consell, pel qual cessa, a petició pròpia, el vicepresident executiu de l'Alt Consell Consultiu de Radiodifusió, Televisió i Altres Mitjans de Comunicació (ACC-RTV).
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7638

Data del DOGV
:   19-10-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/8406


Data del document
:   16-10-2015

Organisme emissor
:   Presidència de la Generalitat

Tipus de document
:   Decret

Descriptors 

:   * Presidència de la Generalitat

DECRET 183/2015, de 16 d'octubre, del Consell, pel qual cessa, a petició pròpia, el vicepresident executiu de l'Alt Consell Consultiu de Radiodifusió, Televisió i Altres Mitjans de Comunicació (ACC-RTV). [2015/8406]  
El Decret 112/2015, de 17 de juliol, del Consell, publicat en el Diari Oficial de la Comunitat Valenciana número 7575, de 21 de juliol de 2015, va crear l'Alt Consell Consultiu de Radiodifusió, Televisió i Altres Mitjans de Comunicació per al desplegament de l'article 56 de l'Estatut d'Autonomia de la Comunitat Valenciana.  
En l'apartat 1.b de l'article 5 del decret esmentat es va nomenar vicepresident executiu d'eixe òrgan José María Vidal Beltrán.  
En data 15 d'octubre de 2015, el senyor Vidal ha sol·licitat el cessament com a vicepresident executiu de l'ACC-RTV.  
En virtut d'això, a proposta del president de la Generalitat, i amb la deliberació prèvia del Consell en la reunió del dia 16 d'octubre de 2015,  
  
  
DECRETE  
  
Article únic  
El cessament, a petició pròpia, amb efectes del dia 15 d'octubre de 2015, de José María Vidal Beltrán com a vicepresident executiu de l'Alt Consell Consultiu en Radiodifusió, Televisió i Altres Mitjans de Comunicació, i se li agraeixen els serveis prestats.  
  
València, 16 d'octubre de 2015  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7559, del 29-06-2015 (2015/5828)

Notificació de la sentència dictada en el procediment ordinari número 2624/2013.
--------------------------------------------------------------------------------

### Dades del document

Número de DOGV
:   7559

Data del DOGV
:   29-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5828


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el procediment ordinari número 2624/2013. [2015/5828]  
Part demandant: BMW BANK GMBH sucursal a Espanya.  
Part demandada: Antonio Asensio Martínez.  
Sobre: ordinaris  
En el juí a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime la demanda presentada per la procuradora Irene Tormo Moratalla en nom i representació de BMW BANK GMBH contra Antonio Asensio Martínez i condemne Antonio Asensio Martínez a abonar a BMW BANK GMBH la quantitat de dèsset mil cent set euros i seixanta-un cèntims (17.107.61 euros).  
Amb imposició de costes a la part demandada.  
Notifiqueu esta resolució a les parts, i feu-los saber que no és ferma, i que en contra pot interposar-se recurs d'apel·lació, el qual haurà d'interposar-se davant d'este jutjat en el termini de 20 dies comptadors des de la notificació el coneixement del qual correspon a l'Audiència Provincial d'Alacant, de conformitat amb els articles 455 i següents de la Llei d'Enjudiciament Civil, en la redacció donada per la Llei 37/2011, de 10 d'octubre, de Mesures d'Agilització Processal.  
Així ho acorda, mana i firma, Sofía Gil García, jutgessa de Primera Instància de reforç dels Jutjats d'Elx.»  
  
Atés que es desconeix el domicili o la residència actuals de la part demandada, per provisió de la data el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Elx, 12 de juny de 2015.- La secretària judicial: Margarita Requerna Pleguezuelos.
Diari Oficial de la Generalitat Valenciana


Sumari del DOGV 7499, del 07-04-2015 (2015/2854)

Notificació d'inici de procediment de reintegrament d'ajudes a l'estudi (F. J. M. M.).
--------------------------------------------------------------------------------------

### Dades del document

Número de DOGV
:   7499

Data del DOGV
:   07-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2854


Organisme emissor
:   Conselleria d'Educació, Cultura i Esport

Tipus de document
:   Anunci

Notificació d'inici de procediment de reintegrament d'ajudes a l'estudi (F. J. M. M.). [2015/2854]  
De conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació de l'inici de l'expedient de reintegrament d'ajudes a l'estudi que s'indica a continuació, ja que s'ha intentat realitzar la notificació en l'últim domicili conegut, però esta no s'ha pogut practicar.  
  
Persona interessada: Francisco Javier Montemayor Matilla.   
Últim domicili conegut: carrer de l'Estret de l'Almodí 3-1-1, 46534 València.  
Assumpte: acord d'inici del procediment de reintegrament de beques dictat per la cap de la Secció de Centres el 17 de febrer de 2015.  
  
En un termini de 10 dies, comptadors des de l'endemà de la publicació del present edicte en el Diari Oficial de la Comunitat Valenciana, la persona interessada tindrà a la seua disposició l'expedient en la Unitat de Beques de la Direcció Territorial de València, carrer de Gregori Gea núm. 14, per tal que, d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, alegue i presente els documents i justificants que estime pertinents davant l'esmentada direcció territorial, telèfon 232 434 631.  
  
  
València, 25 de març de 2015.- La directora territorial d'Educació, Cultura i Esport: María José Vargas Molina.